AlexejDobrolubov/national_council_slovak_2010 huggingface dataset:
83. schôdza NR SR - 4.deň - B. popoludní
Dátum: 2023-02-07
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

181. Ďakujem veľmi pekne. Ja len veľmi krátko. Jasne, som otvorený každej diskusii, možno ešte na pána Kotlebu zareagujem. Práve ten hybrid Lexus, ak je to plug-in hybrid, tak to vydrží tých 100 km, len problém je, že veľká väčšina tých hybridov, ktoré sa predávajú, sú bežné hybridy, ktoré sa ani nedajú nabíjať zvonka, ktoré v podstate sú elektroautá jazdiace na benzín a väčšinou majú elektrický dojazd tak 10 - 15 km a reálnu spotrebu majú často 10 - 12 litrov. Hej, čiže tam je tiež na diskusiu, že či podporovať ekologickosť takýchto áut, ktoré v podstate nie sú elektrické, síce majú výhody elektrického auta a dobré zrýchlenie a podobne, ale pritom v podstate spaľujú benzín a v podstate zamorujú to životné prostredie rovnako ako bežné benzínové alebo naftové auto. Čiže je tam veľa vecí na diskusiu a treba si to prejsť, ja som tomu otvorený. Ďakujem.
83. schôdza NR SR - 4.deň - B. popoludní
Dátum: 2023-02-07
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

159. Ďakujem. Marián, ja si tiež vecnú úroveň tejto debaty a verím, že to tak aj ostane a nielen dnes, ale chcem zareagovať len na jednu vec, ktorú si spomínal, že Európska únia nás tlačí do ekologických daní a že teda keď, tak takto a ja si myslím, že toto nie, toto by nemala byť náhrada ekologickej dane. Ja si myslím, že ekologická daň, keď už, tak by sa mala vzťahovať na spotrebu. Tak emisné povolenky sa kupujú podľa vypúšťaných CO 2 a spotreba vždy závisí od množstva spotrebovaného paliva. Čiže ak chceme nejaké ekologické dane vzťahovať na autá, čo teda ja si myslím, že zatiaľ nie je nutné, ale okej, tak potom to vzťahujme na spotrebu. Lebo je rozdiel, keď ja jazdím na auto pokojne a mám spotrebu 6 litrov a niekto jazdí pretekársky na tom istom aute, má spotrebu 9 litrov. Prečo by sme mali platiť rovnakú ekologickú daň? Keď ja to životné prostredie šetrím a on ho nivočí. Okrem iného aj možno hlukom a možno nebezpečnou jazdou. Čiže ja si myslím, že toto je niečo úplne iné. V podstate tento návrh, ktorý ste presadili v decembri, áno, znižuje zdanenie nových áut, znižuje poplatky na nové autá, ktoré si väčšinou môžu kúpiť bohatší ľudia, ľudia vo veľkých mestách, ale znižuje ich na úkor práve tých najchudobnejších. Práve tých ľudí, ktorí si tie dobré, kvalitné, šetrné autá, ktoré šetria životné prostredie, dovoliť nemôžu. A okrem toho keď spomínaš, že tie poplatky sa platia pravidelne. Áno, práve tí chudobnejší ľudia tie autá musia aj častejšie meniť, lebo keď kúpi niekto 20-ročné auto, určite mu nevydrží 10 rokov. Možno mu vydrží 2 roky, musí ho vymeniť a znova platiť tie vysoké poplatky.
83. schôdza NR SR - 4.deň - B. popoludní
Dátum: 2023-02-07
Poslanec: Kremský, Peter (OĽANO)
Druh vystúpenia: Vystúpenie v rozprave

143. Ďakujem, pán predsedajúci. Ja som len chcel zareagovať na pána poslanca Kotlebu, len aby sme si urobili jasno. Aby sme tu sa nedostali do zmetku. Poplatok za vydanie evidenčného čísla a registračný poplatok sú dve rozličné veci. Tridsaťtri eur sa platí vždy za vydanie nového evidenčného čísla a k tomu ešte platíte registračný poplatok podľa výkonu vozidla a podľa tej kategórie podľa veku. Čiže bavíme sa teraz o tej druhej veci. Samozrejme, keď sa evidenčné číslo nové nevydáva, tak sa žiadny poplatok zaň neplatí. Keď si ho teda ten človek nechá. Čiže hovoríme len o tom registračnom poplatku. To sú dve odlišné veci.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

89. Kolegynka Magduška Sulanová, vy ste to vystihli úplne že fenomenálne. Klamstvo, klamstvo je to celé, o čom je tento zákon. Klamstvo bol Irak a klamstvo je aj vakcína a tak to aj bude, tak to aj bude. Ľudia sa v dobrej viere, že porazia tú hnusobu, ako im to bolo predstierané, sa nechali zaočkovať raz, potom prišlo, že nestačí, že musia mať ešte druhú dávku, lebo jedna je málo, dali si druhú dávku. A dnes sa už úplne nahlas hovorí o to, že príde tretia dávka, štvrtá, piata a bude to pokračovať. A viete dokedy? Až dovtedy, kým niekto na vrchole tej globálnej pyramídy nerozhodne, že už stačilo, že už zomrelo dostatočne veľa ľudí a že už teda tých zvyšných potrebujú. A naozaj, tak ako ste povedali, menšina sa rozhodla, lebo táto vláda už dnes by bola veľkou menšinou, výraznou menšinou, sa rozhodla, že ide zákonmi obmedzovať a riadiť život väčšiny. No ale, ak toto nie, tak čo je potom skutočný apartheid podľa vzoru Juhoafrickej republiky? Síce nie, ako bolo tam, na základe nejakých rasových kritérií, ale na základe očkovania. To je možno rovnako zlé, alebo ešte aj horšie, ako aj, možno aj horšie, pretože ani v tej Juhoafrickej republike tých černochov tá menšinová belošská vláda nenútila, aby si do seba dávali pichnúť niečo, o čom absolútne nič netušili a s čím absolútne nesúhlasili. Takže preto je tak veľmi dôležité, aby sme burcovali za tú slobodu v očkovaní. Za skutočnú slobodu v očkovaní. Nie zdanlivú, že áno je to slobodné, ale keď si to nedáš tak budeš mať tieto sankcie, sem sa nedostaneš, toto pre teba bude nedostupné a budeš jednoducho občanom druhej kategórie.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

69. Stano, ďakujem za tvoje vystúpenie. Ešte pred necelým rokom bola informácia o tom, že bez očkovania, resp. bez dokladu o tomto očkovaní, sa nikde človek v podstate nedostane, označovaná mainstreamovými médiami, ale aj koaličnými politikmi ako hoax. Ako konšpi... Ďakujem pekne, ako konšpiračná teória. A prešlo pár mesiacov - a máme to priamo v návrhu zákona. Máme to priamo v tomto návrhu zákona, ktorý už druhý deň sa prerokováva v Národnej rade. Našťastie čoraz viac ľudí, čoraz viac občanov Slovenskej republiky už vidí toto nebezpečenstvo, už vidí, že to speje k povinnému očkovaniu, už vidí, že to speje k absolútne totalitným opatreniam, a o tom svedčia aj, alebo svedčí už aj dvojdňový, dvojdňový protest pred budovou Národnej rady, dvojdňový protest, spontánny protest občanov. Toto tu naozaj v histórii Slovenska ešte nebolo, aby ľudia dva dni aj celú noc proste bojovali pred budovou Národnej rady za svoju slobodu, za slobodu svojich detí, pred budovou Národnej rady, ktorá má prijímať zákony na podporu a prospech národa. Ale ľudia vidia, že tento zákon by bol na totálne ušliapanie národa, na totálne zničenie národnej slobody, a preto sú tu. Tí ľudia tu nie sú preto, že by nemali čo robiť alebo, že by nevedeli lepšie investovať svoje peniaze, svoju energiu. Oni sú tu pre tu... preto, že vedia, že sa láme chlieb, že sa láme chlieb a že keď sa to teraz zlomí a nechajú to tak, tak potom budú mať výčitky, pretože kolotoč sa už nezastaví.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

49. Marek, toto bol výborný prejav, výborný prejav, dobre podaný, dobre zhrnutý, nebolo tam slabé miesto ani argumentačne a videl som, že mnohí boli prekvapení, keď si spomínal prezidenta Gaspa... Gašparoviča. Prezident Gašparovič určite nebol bezchybný, ale treba povedať, že oproti súčasnej kráske v Prezidentskom paláci to bol pán prezident s veľkým P. Pán prezident s veľkým P. V tom čase strážca štátnosti. (Reakcia z pléna.) No tak oproti kráske z paláca určite. A my keďže vieme, že v paláci, prezidentskom, by tento zákon, ak bude schválený, bol podpísaný... (Reakcia z pléna.) Pán podpredseda, poprosím, nech mi tento panáčik stále neskáče do reči. (Prerušenie vystúpenia predsedajúcim.) Blanár, Juraj, podpredseda NR SR 50. Poprosím pokoj. Rešpektujte sa, páni poslanci. Pán poslanec, môžete pokračovať. Kotleba, Marian, poslanec NR SR 51. Ďakujem pekne. Keďže vieme, že ak bude tento zákon tu v parlamente schválený, tak v paláci bude podpísaný, tak je naozaj našou psou povinnosťou robiť všetko tu na tomto mieste a v tomto čase na ochranu národa, na ochranu ľudí, na ochranu tých, za ktorých prišli protestovať ľudia z celého Slovenska, ktorí tam vydržali celú noc a sú tam už od včera. Ľudia, ktorí cítia, intuitívne cítia, že toto bude len začiatok kolotoča, ktorý sa už tak skoro nezastaví, kolotoča, ktorý zomelie nielen ich firmy, nielen ich živobytie, ale aj ich životy a, žiaľ, ktorý zomelie ich deti. My sme tu na to, aby sme to zastavili, my sme tu na to, aby sme otvárali oči aj tým koaličným poslancom, ktorí chcú rozmýšľať, aj keď ich možno nie je veľa. Ale je to našou úlohou, nesmieme v tejto veci mať žiadne výhovorky a musíme ísť jednoducho preto, že to je dnes otázka prežitia. Takže ešte raz vďaka, Marek, za tvoj prejav.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

35. Pán poslanec Blcháč, ja oceňujem, že sa do rozpravy konečne zapojil aj poslanec HLAS-u, a dúfam, že všetci poslanci HLAS-u budú aj vzhľadom na váš návrh, ktorý ste v rozprave dali, prítomní pri hlasovaní, pretože - a to vy v HLAS-e musíte vedieť najlepšie - v tomto hlasovaní bude skutočne závisieť na každom jednom hlase.
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

154. Pán poslanec Stančík, z vášho prejavu nešlo nič okrem vládnej, respektíve vakcinačnej propagandy. A ešte, pán poslanec, ja si myslím, že to tu videli viacerí kolegovia, ste sa v nej, v tom vašom vystúpení ste sa ukázali ako absolútne neuveriteľný, skutočne neuveriteľný, ale tak trošku možno narcis. Viete, pán poslanec Stančík, na to vaše vystúpenie, tí starší, ktorí zažili socializmus, by v niektorých tých momentoch, v niektorých tých okamihoch mohli použiť za socializmu také rozšírené prirovnanie. To teraz neberte na vašu osobu, aby sa vás to nejako nedotklo, ale na to vaše vystúpenie, na ten, na ten obsah a aj na tú, aj na tú takú emotívnu formu. Niekedy za socializmu sa o takýchto ľuďoch hovorilo ako o iniciatívnych blbcoch alebo tiež ako o užitočných idiotoch.
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

122. Pán poslanec Svrček, ďakujem za váš príspevok. Počúvalo sa to dobre a so záujmom, aj keď tie fakty, čo ste tam hovorili, boli naozaj znepokojujúce. A ak už toto, čo ste vy prezentovali vo svojom, vo svojom vystúpení, nie je ponižujúce a diskriminačné zaobchádzanie s určitými, s určitými kritériami vyčlenenou skupinou ľudí, v tomto prípade vojakov, policajtov, príslušníkov ZVJS, tak čo potom? Pán poslanec, ja sa vás chcem ako vládneho poslanca spýtať, že ak už teraz, keď ešte očkovanie nie je ukotvené v zákone, takto na týchto príslušníkov ozbrojených zborov tlačia, tak aký bude potom ten tlak, keď náhodou tento zákon prejde? Čiže ja veľmi ďakujem, že ste s tým vystúpili, lebo podobne ako včera vaša kolegynka Hajšelová ste priniesli ako keby nový argument, že skutočne sa tu budú tí ľudia rozdeľovať, ale ten argument bol zaujímavý aj v tom, že už sa rozdeľujú a rozdeľujú sa práve v tej najcitlivejšej oblasti štátnej správy alebo štátnej služby a toto uzákonenie ako keby len tomu vytváralo nejaký zákonný rámec, že áno, a teraz, doteraz to robíme nelegálne, doteraz to robíme na základe nejakých osobných tlakov, že bude nejaká poručíčka motivovaná volať, a potom to už budeme robiť na základe inštitucionalizovaných nejakých opatrení, ktoré na základe tohto prijatého zákona budú presahovať celou spoločnosťou. Čiže, pán poslanec Svrček, presne po tomto, čo ste povedali, je psou povinnosťou všetkých, ktorí si ctia slobodu aj slobodu v očkovaní, hlasovať a nielen hlasovať, ale bojovať všetkými silami proti tomu, aby takýto zákon a podobné zákony na presadenie povinného očkovania boli prijaté. Ďakujem pekne.
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

72. Ďakujem, pán predseda. No, úľavy alebo, naopak, sprísnenia na skupine väzňov, na skupine vojakov a v našom prípade ešte aj policajtov. Veď to je presne, úplne... úplne presne štýl práce generála Širó Išii. Využívať väzňov, ktorí sú odovzdaní, bezmocní voči systému, a využívať policajtov a vojakov, ktorí sú istým spôsobom tiež absolútne v rukách systému, tak veď to sme tu už presne mali. A vidíme, že sa to opakuje a postupne sa to dostáva na povrch a na verejnosť a začína sa o tom rozprávať. No a, Miro, ty si sa pýtal, prečo SaS-ka nevyužila veto pri vakcinačnej lotérii. No ja ti poviem, že kto tu má skutočné právo veta. To je národ. To je ľud. To sú ľudia. A keď cez vakcínu tento štát, tento systém zaútočí na ich deti, tak veľa ľudí toto právo veta využije.
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

58. Ďakujem za slovo. Pán poslanec Benčík, nuž vy asi nevidíte rozdiel medzi občanmi Slovenskej republiky, ktorí sú pendleri a musia chodiť cez hranicu, a medzi imigrantami, ktorí tu nemajú čo robiť. Ale inak ďakujem za to, že ste všetko podstatné, čo ľudia potrebujú počuť, vo svojej faktickej vystihli a zhrnuli. Pán poslanec Kollár, ja sa teda pýtam tým vaším štýlom, že kto má potom na svedomí životy a zdravie tých, ktorí tejto masívnej vakcinačnej propagande podľahnú a buď umrú, alebo skončia do konca života postihnutí. Pretože firmy od toho dávajú ruky preč. Pani poslankyňa Cigániková, ďakujem za úprimnú výpoveď, to sa tu nevidí tak často v tomto parlamente. Filip Kuffa, ďakujem. No a, pán poslanec Krúpa, spolu s vaším ministrom Naďom ste už od včera, teda aj dnes opäť ukázali, ako veľmi by ste chceli, aby sudcovia Najvyššieho súdu tancovali presne tak, ako vy dvaja pískate. No a keď ma kritizuje taký človek ako vy, pán poslanec Krúpa, agent NATO a Washingtonu, tak to má v práci posilňuje, pretože to asi robíme dobre. Ďakujem pekne.
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

6. Pán poslanec Dostál, vy ste sa, ako je to už zvykom pri vládnych poslancoch, vo svojom vystúpení opäť pýtali, že opozícia, alebo opozície, že čo budeme robiť, že či keď príde ako keby tá nejaká ďalšia vaša fiktívna vlna, po ktorej príde ešte ďalších 50 vymyslených vĺn, nebudeme robiť nič. Ale veď vy ste vláda a vy dnes nič nerobíte, pán poslanec! Kde sú rekonštrukcie nemocníc? Kde je ich modernizácia, keď sa bojíte toho, že koľko ľudí zase v nemocniciach skončí? Kde je, veľmi vážna otázka, a to je účinná personálna politika zdravotníckych pracovníkov, pán poslanec, lekárov aj zdravotných sestier, kde to všetko je? Kde je nákup lacných, účinných a overených liekov? Zo štátneho rozpočtu nakupujete lieky po 2 272 eur za kus. Boli tu lieky po 50 centov, po 50 centov, ktoré reálne ľuďom pomáhali, veľa ľudí uchránili od ventilácie, a kde je nejaké vaše systémové riešenie? Hovoríte, že účinné je len očkovanie. Ako je potom, pán poslanec, možné, že v krajinách, kde je populácia zaočkovaná najviac, a to sú Veľká Británia a Izrael, sa dnes podľa mainstreamových médií, ktoré predsa nikto nemôže spochybňovať, to nie sú nejakí konšpirátori, hoaxeri a neviem čo všetko, to sú seriózne mainstreamové médiá, tak vraj v týchto krajinách podľa týchto médií sa akože tá nová vlna šíri najviac. Ako je to možné? Alebo si to mám vysvetliť tak, pán poslanec, že vy spochybňujete mainstreamové médiá, že už ani vy im neveríte? Lebo buď jedno, alebo druhé.
35. schôdza NR SR - 1.deň - B. popoludní 2
Dátum: 2021-07-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

10. Pán poslanec Sloboda, nič v zlom, ale vy musíte mať nejakú schizofréniu alebo niečo podobné. Vy si protirečíte sám sebe vo svojom vlastnom príspevku, ktorý trval pár minút. Na jednej strane poviete, že vy ste za slobodu v očkovaní, a na druhej strane poviete, že to je jediná cesta a že jednoducho kým to nebude, tak tu budú kapať športové kluby a v podstate s nimi celé Slovensko. No, tak ale pozrime sa na to, ako vy si tu slobodu v očkovaní predstavujete. Že áno, je to sloboda. Tí, čo sa dajú očkovať, je to okej a tí, čo sa nedajú očkovať, tak tí majú smolu, od všetkého ich odstrihneme, aby oni pochopili, že sa vlastne očkovať musia dať, ak chcú mať všetky tieto nieže výhody, ak chcú mať všetky tieto normálne atribúty bežného života. A vy poviete sloboda. To je akože, chceš sa napiť, tu je pohár vody, ale ten pohár vody si môžeš zobrať, až keď sa budeš očkovať. To je vaša sloboda! Vy by ste si aj priezvisko mali zmeniť, lebo takýto človek sa nemôže volať Sloboda. Tu bolo spomínané Mengele, tu boli spomínané ešte nejaké iné bytosti. Tak porozmýšľajte, na čo by ste sa dali premenovať. Vy proste nemáte tú hanbu, viete veľmi dobre, že ľudí chcete dotlačiť do očkovacieho kolotoča, potom, keď toto schválite, chcete na základe tohto zákona zmeniť rôzne ďalšie zákony, ktoré sa dotknú priamo rôznych zamestnaní, desaťtisícov ľudí na Slovensku, možno stotisícov. Veľmi dobre viete, kam to bude celé spieť, ale normálne s kľudom Angličana tu idete hovoriť, vy ste za slobodu v očkovaní. Vy ste za slobodu v očkovaní! Veď to je, to je, to je niečo absurdné alebo ako by som to nazval, aby som nenadával. Ale, pán Sloboda, v tomto všetkom mám pre vás aj dobrú správu. Ľudia vám to už prekukli, tieto vaše lacné hry a triky. Ľudia už toho majú plné zuby. Zajtra sem príde omnoho viac ľudí, ako tu bolo dnes, a tí ľudia vám jasne chcú nahlas povedať, že už z nich proste otrokov... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2021-07-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

167. Vážený pán podpredseda Blanár, váš príspevok ja hodnotím ako vecný a kultivovaný a práve preto sa bojím, že týmito stúpencami apartheidu vo vláde nepohne. Darmo im rozprávate argumenty, darmo im rozprávate o realite z Európy a zo sveta. Tu je proste politické rozhodnutie a toto politické rozhodnutie naozaj podľa všetkého môže zmeniť len dostatočne jasne vyjadrený názor občanov na ulici, tak aby videli, že už majú toho ľudia naozaj dosť, že už proste prekračujú hranicu, ktorú národ je ochotný tolerovať a zvládať. A ja si myslím, že zajtra do tej jedenástej ten názor tých ľudí ešte pocítia veľmi výrazne.
35. schôdza NR SR - 1.deň - B. popoludní
Dátum: 2021-07-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

139. Maťo, výborný, vecný prejav, ako sme od teba zvyknutí, ja ťa len doplním, aby sme si, alebo tí ľudia, ktorí to počúvajú, mohli spraviť lepšiu predstavu o tom, o aký veľký biznis ide. Konzorcium alebo koncern Johnson & Johnson musí v Spojených štátoch amerických vyplatiť 26 miliárd – miliárd, dobre to počujete – amerických dolárov odškodné ľuďom, ktorí utrpeli rôzne zdravotné problémy alebo zomreli pri používaní ich liekov na depresiu, takže ak takýto koncern si vie len tak dovoliť zaplatiť 26 miliárd, aké obrovské peniaze sa musia v tomto očkovacom biznise točiť? Aké obrovské peniaze sa ujdú aj politikom, aké obrovské peniaze sa ujdú mimovládnym organizáciám, všetkým tým predajným rôznym hercom, ktorí sa zapojili do kampane len za to, aby presvedčili ľudí, aby si to do seba nechali pichnúť, a aké veľké svinstvo to musí byť, keď... (Reakcie z pléna.) Laurenčík, Milan, podpredseda NR SR Môžte pokračovať. Kotleba, Marian, poslanec NRSR ... aké veľké svinstvo to musí byť, keď vláda, ktorá a nielen táto, ale všetky v podstate od ´93. roku len okrádajú Slovensko, okrádajú občanov, zbedačujú národ, tak zrazu je ochotná ľuďom za to, že si to do seba pichnú, platiť peniaze a nechávať ich vyhrávať v nejakej súťaži. Veď toto sú jasné ukazovatele toho, že to nie je asi celkom normálna vakcína, že to asi nie je celkom medicínsky zákrok, že sa tu hrá úplne o niečo iné a že tá hra bude mať svoje výsledky nie dnes ani zajtra, ale o niekoľko rokov. Však povedal to aj, povedal to aj v týchto kruhoch uznávaný profesor Krčméry, ktorý jasne povedal, dlhodobé účinky vakcín na ženách, na tehotných ženách a deťoch budeme poznať tak do piatich rokov. No tak potom, nech sa páči, potom tu rozprávajte, kolegyne, kolegovia z koalície o tom, aká bezpečná je vakcína, ako výhody prevyšujú nad rizikami. Aby to... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2021-07-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

123. Ďakujem. Pán poslanec Kazda, čo by ste mali robiť iné ako očkovanie? Pán poslanec, stále sa to vy ako vládni poslanci pýtate, opozícia vám stále hovorí ix postupov a typov a vy si robíte po svojom a nič z toho nezrealizujete, len sa potom vždy vyhovárate. Dokonca ste zašli tak ďaleko, že na post ministra zdravotníctva ste dali vojaka. Vojaka, ktorý proste je zvyknutý poslúchať a rozkazovať a nerozmýšľať. To je vaše riešenie. A s tým, s tým, že ľudia si majú, tí, ktorí sa nebudú očkovať, platiť za zdravotnú starostlivosť, pán poslanec, tak s tým, s tým ste úplne uleteli až odleteli. Za vašej vlády, ktorej ste súčasťou, stúpol od minulého roka počet ľudí zomretých na choroby obehovej sústavy a nádory o 10 %. Vďaka vašej neschopnosti zomreli ľudia, ktorí mohli žiť, a nemalo to nič spoločné s kovidíkom. A vy tu idete tliachať o tom, že keď si niekto nedá vakcínu, tak si má platiť za zdravotnú starostlivosť? Choďte to povedať ľuďom, ktorí zo živnosti musia najprv zaplatiť odvody, aby im vyšlo na živobytia pre ich rodiny, a potom aj tak sa im u lekára zdravotnej starostlivosti kvôli vašej vláde nedostane. Tam buďte hrdina! Nie tuná tliachať sprosté reči a ľudí pokladať za nejaké čísla a nejaké údaje v tabuľkách. Pán poslanec Kazda, vy ste proste naozaj odleteli. (Reakcia z pléna.) Ty tam nevykrikuj na mňa s rúškom, poď mi to povedať sem, fešák! (Reakcie z pléna.) Tak sa ukľudnite a, pán poslanec Kazda, vy sa spamätajte! Ľudia nie sú vaši otroci. (Reakcia z pléna.)
35. schôdza NR SR - 1.deň - B. popoludní
Dátum: 2021-07-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

78. Pán poslanec, vy ste opozičný poslanec a ja vás chcem preto poprosiť, aby ste nešírili tú vládnu propagandu o tom, že na COVID tu minulý rok zomrelo 12 500 ľudí. Vy ste to povedali asi z nevedomosti, ale skutočnosť je úplne iná a treba si povedať naozaj pravdu, ako to bolo. Štatistický úrad Slovenskej republiky uvádza, že na infekciu COVID-19 za rok 2020 zomrelo 4 004 ľudí a správa o bezpečnosti Slovenskej republiky za rok 2020 schválená vládou Slovenskej republiky dňa 7. júla 2021 hovorí dokonca len o 2 819 mŕtvych ľuďoch v súvislosti s pandémiou COVID-19. Takže chcem vás poprosiť, aby sme dali verejnosti jasný signál, že tu nejde o žiadnu pandémiu, ale o vymyslenú zámienku na to, aby mohli ničiť a ovládať obyvateľov. A proti tomu sa musíme postaviť. Inak, samozrejme, pán poslanec, výborné vystúpenie, ďakujem zaň a verím, že sa nám to dnes podarí zvrátiť.